บีทีเอสขยายเวลาวิ่งถึงตีสอง อำนวยความสะดวกประชาชนสวดมนต์ข้ามปีคืนเคาต์ดาวน์
นายสุรพงษ์ เลาหะอัญญา กรรมการผู้อำนวยการใหญ่ บริษัท ระบบขนส่งมวลชนกรุงเทพจำกัด (มหาชน) ผู้ให้บริการรถไฟฟ้าบีทีเอส แจ้งว่าเนื่องในโอกาสเทศกาลแห่งความสุขส่งท้ายปีเก่าต้อนรับปีใหม่ บริษัทฯจะขยายเวลาการให้บริการเดินรถในวันส่งท้ายปีเก่าคืนวันเสาร์ที่ 31 ธันวาคม 2559 จากเวลา 24.00 น. ไปจนถึงเวลา 02.00 น.ของวันอาทิตย์ที่ 1 มกราคม 2560 เพื่อเป็นการอำนวยความสะดวกให้กับผู้ใช้บริการที่ต้องการเดินทางไปร่วมกิจกรรมสวดมนต์ข้ามปี หรือกิจกรรมปีใหม่ในสถานที่ต่างๆที่อยู่ในเส้นทางรถไฟฟ้าและบริเวณใกล้เคียงที่จัดขึ้น และในโอกาสพิเศษนี้เพื่อเป็นของขวัญให้กับผู้โดยสารทุกท่าน กรุงเทพมหานคร บริษัท กรุงเทพธนาคม กองทุนรวมโครงสร้างพื้นฐานระบบขนส่งมวลชนทางราง บีทีเอสโกรท (BTSGIF) และบริษัทฯจัดให้ประชาชนได้ใช้บริการรถไฟฟ้าฟรีตั้งแต่เที่ยงวันของวันเสาร์ที่ 31 ธันวาคม 2559 ถึงเที่ยงวันของวันอาทิตย์ที่ 1 มกราคม 2560เพื่อเป็นการส่งเสริมให้ประชาชนได้ใช้บริการระบบขนส่งมวลชนสาธารณะ โดยผู้ถือบัตรแรบบิทสามารถใช้บัตรแตะผ่านเข้าระบบประตูอัตโนมัติได้ทันที โดยระบบจะไม่ตัดเงินหรือจำนวนเที่ยว ส่วนผู้ที่ไม่มีบัตรแรบบิทให้ติดต่อเจ้าหน้าที่เพื่อขอรับตั๋วเที่ยวเดียวฟรี สามารถสอบถามข้อมูลเพิ่มเติมได้ที่ ศูนย์ฮอตไลน์ บีทีเอส โทรศัพท์ 0-2617-6000.
เนื่องในโอกาสเทศกาลแห่งความสุขส่งท้ายปีเก่าต้อนรับปีใหม่ บริษัทฯจะขยายเวลาการให้บริการเดินรถในวันส่งท้ายปีเก่าคืนวันเสาร์ที่ 31 ธันวาคม 2559 จากเวลา 24.00 น. ไปจนถึงเวลา 02.00น.ของวันอาทิตย์ที่ 1 มกราคม 2560 เพื่อเป็นการ
บีทีเอสขยายเวลาวิ่ง,สุรพงษ์ เลาหะอัญญา,สวดมนต์ข้ามปี,บีทีเอส